CELEX: 62022TN0028
Language: bg
Date: 2022-01-14 00:00:00
Title: Дело T-28/22: Жалба, подадена на 14 януари 2022 г. — Ryanair/Комисия

7.3.2022   
            
            
               BG
            
            
               Официален вестник на Европейския съюз
            
            
               C 109/31
            
         
      Жалба, подадена на 14 януари 2022 г. — Ryanair/Комисия
      (Дело T-28/22)
      (2022/C 109/41)
      Език на производството: английски
      
         Страни
      
      
         Жалбоподател: Ryanair DAC (Суордс, Ирландия) (представители: E. Vahida, S. Rating и G.-I. Metaxas-Maranghidis, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението на ответника от 26 юли 2021 г. относно държавна помощ SA.63203 (2021/N) — Германия — Помощ за преструктуриране на Condor и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква десет основания в подкрепа на жалбата.
      
                  1.
               
               
                  Първо основание: ответникът допуснал грешка при прилагане на правото и спорната държавна помощ е извън материалния обхват на Насоките за държавна помощ за оздравяване и преструктуриране на нефинансови предприятия в затруднено положение (1), тъй като Condor Flugdienst GmbH („Condor“) е поето от по-голяма икономическа група и затрудненията му не са вътрешни за него и са резултат от произволно разпределение на разходите.
               
            
                  2.
               
               
                  Второ основание: ответникът не доказал пазарна неефективност и социални трудности.
               
            
                  3.
               
               
                  Трето основание: ответникът не предоставил сравнение с надежден алтернативен сценарий без държавна помощ и не установил, че „Condor“ е изчерпало всички пазарни възможности.
               
            
                  4.
               
               
                  Четвърто основание: спорното решение не установява, че планът за преструктуриране е реалистичен, последователен и мащабен и е годен да възстанови дългосрочната жизнеспособност на „Condor“, без да разчита на допълнителна държавна помощ, в рамките на разумен период.
               
            
                  5.
               
               
                  Пето основание: спорното решение не установява, че държавната помощ е целесъобразна предвид щетите, причинени от кризата с COVID-19.
               
            
                  6.
               
               
                  Шесто основание: спорното решение не установява, че държавната помощ е пропорционална предвид щетите, причинени от кризата с COVID-19.
               
            
                  7.
               
               
                  Седмо основание: спорното решение не разглежда адекватно на отрицателните ефекти от държавната помощ.
               
            
                  8.
               
               
                  Осмо основание: спорното решение нарушава конкретни разпоредби от ДФЕС и общи принципи на правото на ЕС, които са в основата на либерализацията на въздушния транспорт в ЕС от края на 80-те години на миналия век (а именно недопускане на дискриминация, свободно предоставяне на услуги — прилаган към въздушния транспорт посредством Регламент 1008/2008 (2) — и свобода на установяване).
               
            
                  9.
               
               
                  Девето основание: ответникът не започнал официална процедура по разследване, въпреки сериозните затруднения и нарушил процесуалните права на жалбоподателя.
               
            
                  10.
               
               
                  Десето основание: ответникът не изпълнил задължението си за мотивиране.
               
            
         (1)  Насоки за държавна помощ за оздравяване и преструктуриране на нефинансови предприятия в затруднено положение (OВ C 249, 2014 г., стp. 1).
      
         (2)  Регламент (ЕО) № 1008/2008 на Европейския парламент и на Съвета от 24 септември 2008 година относно общите правила за извършване на въздухоплавателни услуги в Общността (преработен) (Текст от значение за ЕИП) (ОВ L 293, 2008 г., стр. 3).